gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6564, del 13-07-2011 (2011/7806)

Informació pública de la modificació de tarifes de clavegueram a Montaverner.
-----------------------------------------------------------------------------

### Dades del document

Número de DOGV
:   6564

Data del DOGV
:   13-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7806


Organisme emissor
:   Empresa General Valenciana del Agua, SA (Egevasa)

Tipus de document
:   Anunci

Informació pública de la modificació de tarifes de clavegueram a Montaverner. [2011/7806]  
S'informa per a general coneixement que segons escrit presentat per Egevasa en l'Ajuntament de Montaverner, en data 3 de maig de 2011, és procedent actualitzar la tarifa de clavegueram per a l'any 2011 en l'esmentada població.   
Tarifa any 2011:  
Quota de servici: 1,152 euros/ mes  
Quota de consum: 0,161 euros/m³  
  
Sobre les presents tarifes s'aplicarà l'IVA, d'acord amb el que establix la Llei 37/1992, de 28 de desembre.  
Cosa que es fa pública per a general coneixement.  
  
València, 7 de juliol de 2011.- El director gerent: Isidoro Solera.
Diari Oficial de la Generalitat Valenciana


Sumari del DOGV 6497, del 07-04-2011 (2011/3699)

Resolució de 16 de març de 2011, del Servici Territorial d'Energia d'Alacant, per la qual se sotmet a informació pública la instal·lació de modificació de la línia aèria de AT 132 kV. Expedient número ATLIRE 2011/2/03.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6497

Data del DOGV
:   07-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3699


Organisme emissor
:   Conselleria d'Infraestructures i Transport

Tipus de document
:   Resolució

Resolució de 16 de març de 2011, del Servici Territorial d'Energia d'Alacant, per la qual se sotmet a informació pública la instal·lació de modificació de la línia aèria de AT 132 kV. Expedient número ATLIRE 2011/2/03. [2011/3699]  
Als efectes previstos en la Llei 54/1997, de 27 de novembre, del Sector Elèctric; en el Reial Decret 1955/2000, d'1 de desembre, i en el Decret 88/2005, de 29 d'abril, se sotmet a informació pública la petició d'instal·lació de modificació LAAT 132 kV, expedient núm. ATLIRE/2011/2/03.  
a) Peticionari i domicili: Iberdrola Distribución Eléctrica, SAU. C/ Ausó i Monzó núm. 16, Alacant.  
b) Lloc on s'establirà la instal·lació: terme municipal de Crevillent (Alacant).  
c) Projecte. Denominació: modificació LAAT 132 kV D/C Rocamora-Elx Sud 1 i 2, entre els suports núm. 12 i núm. 23 i nova alimentació a ST Crevillent.  
d) Característiques: longitud total 3.629 m. Conductor KAWK. Aïllador cadena de suspensió i cadena d'amarrament tipus compòsit.  
La qual cosa es fa pública perquè puga ser examinat el projecte de la instal·lació en este Servici Territorial d'Energia d'Alacant, situat a l'avinguda Rambla Méndez Núñez núm. 41, i formular-se alhora les reclamacions, en dos exemplars, que es consideren oportunes en el termini de 20 dies, comptadors a partir de l'endemà de la publicació d'este anunci.  
  
Alacant, 16 de març de 2011.- El cap del Servici Territorial d'Energia: Miguel García Mengual.
Diari Oficial de la Generalitat Valenciana


Sumari del DOGV 6468, del 25-02-2011 (2011/1680)

Notificació de la sentència dictada en el judici de divorci contenciós número 640/2006.
---------------------------------------------------------------------------------------

### Dades del document

Número de DOGV
:   6468

Data del DOGV
:   25-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/1680


Organisme emissor
:   Jutjat de Primera Instància Número 2 de Mislata

Tipus de document
:   Edicte

Notificació de la sentència dictada en el judici de divorci contenciós número 640/2006. [2011/1680]  
Divorci contenciós 000640/2006  
Part demandant: Ouafa Ben Nhammed.  
Part demandada: Rachid Bencherif.   
En el judici a què es fa referència s'ha dictat la resolució que té el text que, literalment, és com segueix:  
«Sentència número 131/2009   
En nom del rei   
Mislata, 28 d'octubre de 2009   
Julia María Mínguez Roca, jutgessa del Jutjat de Primera Instància i Instrucció número 2 de Mislata i partit, he vist aquestes actuacions de divorci contenciós, seguides amb el número 640/2006, a instàncies de Ouafa Ben Mhammed, representada per la procuradora dels tribunals la senyora Contel Comenge i assistida de la lletrada la senyora Morell Cuevas, contra Rachid Bencherif, en situació de rebel·lia, pertoca dictar aquesta resolució.   
Dispositiva   
Estime la demanda de divorci formulada per la representació processal de Ouafa Ben Mhammed contra Rachid Bencherif, declare que pertoca el divorci instat pels cònjuges, i en conseqüència decretar la dissolució del matrimoni fins ara de Ouafa Ben Mhammed i Rachid Bencherif, amb tots els efectes legals inherents a aquesta declaració.  
Tot això, sense fer una condemna expressa a costes.   
Notifiqueu aquesta resolució a les parts i feu-los saber que no és ferma, i que s'hi pot interposar un recurs d'apel·lació davant d'aquest Jutjat i per a l'Audiència Provincial de València, dins del termini de cinc dies, comptadors des de l'endemà de la notificació.  
Expediu una testimoniança d'aquesta sentència perquè s'unisca a les actuacions i porteu l'original al llibre de sentències d'aquest Jutjat.   
Una vegada siga ferma aquesta resolució, comuniqueu-la al registre civil on conste inscrit el matrimoni.   
Aquesta és la meua sentència, que jutjant definitivament en primera instància, pronuncie, mane i firme.   
Publicació. La sentència anterior ha sigut donada, llegida i publicada per la jutgessa que la subscriu, mentre celebrava audiència pública en el dia de la data. En done fe».   
Atés que es desconeix el domicili o la residència actuals de la part demandada, mitjançant la provisió del dia de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència al demandat en parador ignorat.  
Mislata, 11 de gener de 2010.- La secretària judicial: M.ª Teresa Abascal Adrián.
Diari Oficial de la Generalitat Valenciana


Sumari del DOGV 6669, del 13-12-2011 (2011/12747)

Notificació de la sentència dictada en el judici verbal número 153/2011.
------------------------------------------------------------------------

### Dades del document

Número de DOGV
:   6669

Data del DOGV
:   13-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12900


Organisme emissor
:   Jutjat de Primera Instància i Instrucció Número 5 de Sueca

Tipus de document
:   Edicte

Notificació de la sentència dictada en el judici verbal número 153/2011. [2011/12776]  
Judici verbal 000153/2011-V   
De: Comunitat de Propietaris Edifici Pescadores, 64, A.  
Procuradora: Elionor Escuriet Roig.  
Contra: Rashad Mahmood, Banc Sabadell, SA, i Bancaixa.  
Procuradores: Pascual Enrique Hidalgo Talens i Sara Blanco Lleti.   
  
Notificació de sentència   
En aquest procediment seguit a instàncies de la Comunitat de Propietaris Edifici Pescadores, 64, A, contra Rashad Mahmood, Banco Sabadell, SA, i Bancaixa, s'ha dictat la sentència de data 7 de novembre de 2011, que té la dispositiva que, literalment, és com segueix:   
«Dispositiva  
Estime la demanda formulada per la Comunitat de Propietaris Edifici Pescadores 64, A, a través de la seua representació en actuacions, la procuradora Elionor Escuriet Roig, contra Rashad Mahmood, per a reclamar una quantitat, i condemne el demandat a pagar a l'actora la suma de nou-cents setanta-huit euros i deu cèntims (978,10 euros), i també al pagament dels interessos legals i les costes processals causades.  
Sense imposició de costes a les codemandades Banc Sabadell i Bancaixa.  
Igualment, declare la preferència del crèdit a favor de la demandant respecte de qualsevol dret real o de crèdit fins i tot inscrit o anotat amb anterioritat, segons el que disposa l'article 9.5 de la Llei de Propietat Horitzontal respecte dels codemandats Banc Sabadell i Bancaixa.  
  
Notifiqueu aquesta sentència a les parts i feu-los saber que no s'hi pot interposar cap recurs.  
Expediu i uniu testimoniança d'aquesta resolució a les actuacions, i incloeu l'original en el llibre de sentències.  
Aquesta és la meua sentència, que pronuncie, mane i firme.  
Publicació.  
La sentència anterior ha sigut donada, llegida i publicada per la jutgessa que la subscriu, mentre celebrava audiència pública en el dia de hui. En done fe».  
I atés que el demandat esmentat, Rashad Mahmood, es troba en parador desconegut, s'expedeix aquest edicte a fi que valga de notificació de forma deguda.  
  
Sueca, 7 de novembre de 2011.- La secretària judicial: Rosa María Pérez Martí.
Diari Oficial de la Generalitat Valenciana


Sumari del DOGV 6553, del 28-06-2011 (2011/7403)

Notificació d'audiència prèvia a la cancel·lació de la inscripció i baixa en el registre al titular de l'agència de viatges, Viajes Solventur.
----------------------------------------------------------------------------------------------------------------------------------------------

### Dades del document

Número de DOGV
:   6553

Data del DOGV
:   28-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7403


Organisme emissor
:   Conselleria de Turisme

Tipus de document
:   Anunci

Notificació d'audiència prèvia a la cancel·lació de la inscripció i baixa en el registre al titular de l'agència de viatges, Viajes Solventur. [2011/7403]  
Per no haver sigut possible notificar de forma personal i directa a l'interessat l'escrit de comunicació que abans del 31 de maig de 2011 haurà de procedir a la renovació de l'aval d'agències de viatges a la comunitat de béns Ivanjo, CB, com a titular de l'agència de viatges Viatges Solventur, és procedent la publicació en el Diari Oficial de la Comunitat Valenciana, als efectes del que disposa l'article 59.5 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999, de 13 de gener, de modificació de la Llei 30/92.  
  
València, 17 de juny de 2011.- La cap de l'Àrea de Producte: Isabel Palafox Gámir.  
  
S'ha rebut un escrit en esta administració turística comunicant que en data 31 de maig de 2011 es procedirà a la cancel·lació de la pòlissa de caució A5-000722-30, contractada amb la companyia ACC Seguros i Reaseguros De Daños, SA - avui absorbida per Zurich España compañía de Seguros y Reaseguros, SA - per la comunitat de béns Ivanjo, CB, CIF Z50851586, com a titular de l'agència de viatges Viatges Solventur, i que correspon a la fiança que l'article 14.1 del Decret 20/97, d'11 de febrer, del Consell, pel qual s'aprova el Reglament d'Agències de Viatges de la Comunitat Valenciana, establix que les agències de viatges hauran de mantindre en permanent vigència  
Per tot el susdit, se li comunica que amb anterioritat al 31 de maig de 2011 haurà de presentar davant d'esta administració la corresponent carta de pagament original justificativa del depòsit d'una nova fiança davant del Servici Territorial d'Economia i Hisenda corresponent, amb l'advertiment que, en cas de no fer-ho, i d'acord amb l'article 10.2 del citat Decret 20/97, serà causa de cancel·lació de la inscripció i baixa en el Registre d'Empreses, Establiments i Professions Turístiques de la Comunitat Valenciana.   
València, 14 d'abril 2011.- La cap de Servici d'Ordenació i Inspecció d'Empreses Turístiques: Carmen Martínez Aznar."
Diari Oficial de la Generalitat Valenciana


Sumari del DOGV 6450, del 01-02-2011 (2011/1037)

Adjudicació definitiva número 131/2010. Subministrament de mobiliari no clínic, administratiu i de consultes per al nou Hospital La Fe de València.
---------------------------------------------------------------------------------------------------------------------------------------------------

### Dades del document

Número de DOGV
:   6450

Data del DOGV
:   01-02-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/1037


Data del document
:   28-01-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Adjudicació definitiva número 131/2010. Subministrament de mobiliari no clínic, administratiu i de consultes per al nou Hospital La Fe de València. [2011/1037]  
1. Entitat adjudicadora  
a) Organisme: Generalitat Valenciana. Agència Valenciana de Salut.  
b) Dependència que tramita l'expedient: Direcció General de Recursos Econòmics. carrer Misser Mascó, 31, 46694 - València. Telèfon 835 489 614, fax 720 062 804.  
c) Número d'expedient: 131/2010.  
2. Objecte del contracte  
a) Tipus de contracte: contracte de subministraments.  
b) Descripció de l'objecte: subministrament de mobiliari no clínic, administratiu i de consultes.  
c) Lots: 12 lots.  
d) Butlletí o diari oficial i data de publicació de l'anunci de licitació: Diari Oficial de la Comunitat Valenciana núm. 6241 de 8 d'abril de 2010.  
3. Tramitació, procediment i forma d'adjudicació  
a) Tramitació: urgent.  
b) Procediment: obert.  
c) Forma: diversos criteris d'adjudicació.  
4. Pressupost base de licitació  
Import total: sis milions vuit-cents quaranta-tres mil cent quaranta-dos euros amb dos cèntims (6.843.142,02 €) IVA exclòs; set milions nou-cents trenta-quatre mil quatre-cents cinquanta-vuit euros amb noranta-cinc cèntims (7.934.458,95 €) IVA inclòs.  
5. Adjudicació definitiva  
a) Data: 20 de gener de 2011.  
b) Contractistes i import d'adjudicació (IVA inclòs):  
Lot 1 Actiu Berbegal y Formas, SA 586.670,04 €  
Lot 2 Cosin Valero, SL 701.166,44 €  
Lot 3 Cosin Valero, SL 116.005,60 €  
Lot 4 Actiu Berbegal y Formas, SA 1.615.953,01 €  
Lot 5 AF Steelcase, SA 1.202.968,35 €  
Lot 6 Desierto  
Lot 7 El Corte Inglés, SA 160.172,21 €  
Lot 8 El Corte Inglés, SA 79.866,18 €  
Lot 9 Cosin Valero, SL 74.942,98 €  
Lot 10 Cosin Valero, SL 43.079,66 €  
Lot 11 Desierto  
Lot 12 Desierto  
c) Nacionalitat: espanyola.  
València, 28 de gener de 2011.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6482, del 17-03-2011 (2011/2731)

Notificació de la sentència dictada en el judici verbal número 1402/2010.
-------------------------------------------------------------------------

### Dades del document

Número de DOGV
:   6482

Data del DOGV
:   17-03-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/2731


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el judici verbal número 1402/2010. [2011/2731]  
Miriam Muñoz Peiró, secretària judicial del Jutjat de Primera Instància número 21 de València, mitjançant aquest edicte, faig saber:  
Que en aquest Jutjat se segueix judici verbal amb el número 001402/2010, a instàncies de Caixa d'Estalvis de València, Castelló i Alacant, Bancaixa, representat pel procurador Javier Roldán García, contra Francisco Javier Cardona Muñoz, sobre reclamació d'una quantitat, en el qual s'ha disposat en el dia de la data notificar la sentència dictada en aquestes actuacions al demandat que es troba en parador ignorat, Francisco Javier Cardona Muñoz, la dispositiva de la qual, literalment, és com segueix:  
«Dispositiva  
Estime de forma íntegra la demanda interposada per l'entitat Caixa d'Estalvis de València, Castelló i Alacant (Bancaixa) contra Francisco Javier Cardona Muñoz, i el condemne a pagar 4.336,80 euros i interessos convencionals que es computaran de la forma que estableix el fonament de dret segon d'aquesta resolució.  
  
La part demandada pagarà les costes.  
Incloeu aquesta resolució en el llibre de sentències i deixeu-ne una testimoniança en les actuacions. Notifiqueu-la a les parts i feu-los saber que no és ferma i que s'hi pot interposar un recurs d'apel·lació que haurà de resoldre l'Audiència Provincial de València. Caldrà preparar el recurs davant d'aquest Jutjat, dins del termini de cinc dies, d'acord amb els tràmits que estableixen els articles 457 i següents de la vigent Llei d'Enjudiciament Civil.  
Aquesta és la meua sentència, que pronuncie, mane i firme».  
I perquè valga d'edicte de notificació de la sentència al demandat, en parador ignorat, estenc aquest edicte, que es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana.  
  
València, 15 de febrer de 2011.- El secretari judicial: Miriam Muñoz Peiró.
Diari Oficial de la Generalitat Valenciana


Sumari del DOGV 6504, del 18-04-2011 (2011/4377)

Informació pública de l'estudi d'impacte ambiental per a una activitat d'emmagatzemament i distribució de fem d'origen oví ja fermentat.
----------------------------------------------------------------------------------------------------------------------------------------

### Dades del document

Número de DOGV
:   6504

Data del DOGV
:   18-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/4377


Organisme emissor
:   Ajuntament de Requena

Tipus de document
:   Anunci

Informació pública de l'estudi d'impacte ambiental per a una activitat d'emmagatzemament i distribució de fem d'origen oví ja fermentat. [2011/4377]  
Vist l'escrit presentat per Felipe Martínez Villena, pel qual es presenta l'estudi d'impacte ambiental per a una activitat d'emmagatzemament i distribució de fem d'origen oví ja fermentat, redactat després de la presentació escaient del document inicial remés a la Conselleria de Medi Ambient, Aigua, Urbanisme i Habitatge.   
De conformitat amb el que disposen l'article 5 i article 9 de la Llei d'Avaluació d'Impacte Ambiental de Projectes, aprovada pel Reial Decret Legislatiu 1/2008, d'11 de gener, i vist igualment article 22 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, és pel que se sotmet a informació pública l'estudi d'impacte ambiental indicat durant un termini de 30 dies, mitjançant la publicació en el Diari Oficial de la Comunitat Valenciana i al tauler d'anuncis municipal.   
  
Durant el termini indicat, es podrà consultar l'expedient en el Negociat d'Obres i Urbanisme de l'Ajuntament de Requena, els dies hàbils, en horari d'atenció al públic, i els interessats podran formular les al·legacions que s'estimen convenients.  
  
Requena, 24 de març de 2011.- L'alcalde president: Adelo Montés Diana.
Diari Oficial de la Generalitat Valenciana


Sumari del DOGV 6563, del 12-07-2011 (2011/7935)

Correcció d'errades de la subhasta per venda extrajudicial d'un habitatge a Elx.
--------------------------------------------------------------------------------

### Dades del document

Número de DOGV
:   6563

Data del DOGV
:   12-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7935


Organisme emissor
:   Notaria Cordero Vadillo, CB

Tipus de document
:   Correcció d'errades

Correcció d'errades de la subhasta per venda extrajudicial d'un habitatge a Elx. [2011/7935]  
Advertida una errada en l'anunci de subhasta per venda extrajudicial que es tramita a la notaria de Teresa J. Vadillo Casero, d'Elx (Alacant), publicat en el Diari Oficial de la Comunitat Valenciana número 6560, de data 7.7.2011:  
On diu:  
«A la notaria tindran lloc: la primera subhasta d'aquesta el dia 28 de juliol de 2011 a les 13.00 hores»;  
Ha de dir:  
«A la notaria tindran lloc: la primera subhasta d'aquesta el dia 4 d'agost de 2011 a les 13.00 hores».  
  
Elx, 11 de juny de 2011.- La notaria: Teresa J. Vadillo Casero
Diari Oficial de la Generalitat Valenciana


Sumari del DOGV 6510, del 29-04-2011 (2011/4388)

Notificació de la sentència dictada en el rotlle d'apel·lació número 918/2010.
------------------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/4388


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 918/2010. [2011/4388]  
La Secció Sisena de l'Audiència Provincial de València ha dictat, en el rotlle d'apel·lació número 918/10, la sentència que té l'encapçalament i la part dispositiva que són com segueix:  
«València, 16 de març de 2011  
La Secció Sisena de l'Audiència Provincial de València, integrada pels senyors i la senyora del marge, ha vist aquest recurs d'apel·lació, interposat contra la sentència de data 14 de maig de 2010, dictada en les actuacions de judici ordinari número 704/2009, tramitades pel Jutjat de Primera Instància número 11 de València.  
Han sigut parts en el recurs, com a apel·lant, la part demandant José Luis Trinidad Sala i Amparo Sala Villaverde, representats per Asunción García de la Cuadra Rubio, procurador dels tribunals, i assistits per Juan Pardo Uncio, lletrat; i, com a apel·lada, la part demandada Groupama Plus Ultra Seguros y Reaseguros, SA, representada per María Antonia Ferrer García-España, procurador dels tribunals, i defensada per Elisa Tur Gómez, lletrada.  
I també com a apel·lada Plodder, SL, que no ha comparegut en aquesta alçada.  
Hi és ponent José Francisco Lara Romero, qui expressa el parer del tribunal, en nom del rei, i per l'autoritat que ens confereix la Constitució aprovada pel poble espanyol,  
Disposem  
1. Estimem el recurs interposat per José Luis Trinidad Sala, i Amparo Sala Villaverde, i en virtut d'això:  
a) Revoquem en part la sentència objecte de recurs, en el sentit que cal condemnar Groupama Plus Ultra, SA, a indemnitzar de forma conjunta i solidària a José L. Trinidad Sala, la quantitat de 11.054 euros, quantitat que, en el cas de la companyia asseguradora produirà l'interés que estableix l'article 20 de la Llei de Contracte d'Assegurança.  
b) Es revoca la imposició de costes a la part demandant, per la seua reclamació contra Groupama Plus Ultra, SA, sense que pertoque, per aquesta pretensió efectuar una condemna expressa en costes en primera instància.  
2. No fem imposició expressa de les costes d'aquesta alçada.  
3. Torneu a la part recurrent el dipòsit constituït en el seu moment per a recórrer en apel·lació.  
Aquesta sentència es ferma.  
Quan pertoque, torneu al Jutjat de procedència les actuacions originals, amb el certificat d'aquesta resolució perquè s'execute i es complisca.  
Aquesta és la nostra sentència, que pronunciem, manem i firmem».  
Perquè es publique en el Diari Oficial de la Comunitat Valenciana, a fi de notificar la part que no ha comparegut, el demandat apel·lat Plodder, SL, expedisc aquest edicte.  
  
València, 4 d'abril de 2011.- La secretària: Eugenia Rosa Martín Landete.